सिन्धुपाल्चोकका नेताद्वारा युपिभिसी उद्योग संचालन
सिन्धुपाल्चोकका राजनैतिक ब्यक्तिहरु मिलेर भक्तपुरको चाँगुनारायण नगरपालिका–२ दुवाकोट, सल्लाघारी नजिकै एएसके युपिभिसी फेब्रिकेशन एण्ड ईन्जिनियरिङ प्राइभेट लिमिटेड उद्योग संचालन गरेका छन् ।
चित्र मिजारसिन्धुपाल्चोक, चैत २५ गते । सिन्धुपाल्चोकका राजनैतिक ब्यक्तिहरु मिलेर भक्तपुरको चाँगुनारायण नगरपालिका–२ दुवाकोट, सल्लाघारी नजिकै एएसके युपिभिसी फेब्रिकेशन एण्ड ईन्जिनियरिङ प्राइभेट लिमिटेड उद्योग संचालन गरेका छन् ।बाह्रबिसे नगरपालिकाका–४ का पूराना राजनैतिक नेता अर्थलाल श्रेष्ठ, सोही नगरपालिका–९ राम्चेका राजनैतिक नेता सुन्दर लामा, कुञ्जराम श्रेष्ठ र मिना लामाको लगानीमा चैत २५ गतेबाट उक्त उद्योग संचालन भएको छ । जनता, समाज र मुलुकको समृद्धि चाहने नेताले पहिला आफै आत्मनिर्भर र परिक्षर्मी हुनु पर्छ भन्ने हेतुले उक्त ब्यवसाय संचालन गरिएको ब्यबसायी समेत रहनुभएका एमाले नेता अर्थलाल श्रेष्ठले जानकारी दिनुभयो । नेताले काम गरेर देखाए मात्रै जनता पनि काममा उत्प्रेरित हुने श्रेष्ठको तर्क छ ।एमाले नेता अरुण नेपालले उक्त उद्योगको रिवन काटेर उद्घाटन गर्नुभयो । सो उद्योगमा युपिभिसीका जस्तापाता, झयाल्ढोका, पाटेशन, आल्मुनियम ग्लास, ट्रस, युपिभिसी रुपिङ सिट निमार्ण गरिने जनाइएको छ । बिभिन्न होटल, रेष्टाराँ, बिद्यालय, कलेज, कार्यालय, घर निमार्णमा उक्त उद्योगले सस्तो, सुलभ मूल्यमा यूपिभिसीका सामान बिक्री वितरण गर्न थालेको छ । उक्त उद्योगले बिक्री बितरण गर्ने युपिभिसीका सामानहरु आवाज नछिर्ने, पानी, हावाहुरी नछिर्ने, वातावरणमैत्री, किफायती, रङ लगाउन नपर्ने, हल्का, सार्न मिल्ने लगायतका बिशेषता रहेको ब्यबसायी सुन्दर लामाले बताउनुभएको छ । युपिभिसीका सामानहरु काठ र फलामका सामानहरु भन्दा गुणास्तर र सस्ता छन् । 